2023.10.10

Magyar Nemzeti Vagyonkezelő Zrt.

Sajtóközlemény

**EURÓPAI UNIÓS FORRÁSBÓL VALÓSULT MEG A NAPELEMES RENDSZER TELEPÍTÉSE A GROUPAMA ARÉNÁRA**

**A Magyar Nemzeti Vagyonkezelő Zrt. (MNV Zrt.) 172.851.930 forint összegű támogatást nyert el a** Környezeti és Energiahatékonysági Operatív Program (KEHOP) keretében

Az MNV Zrt. az állami vagyon felelős kezelőjeként vissza nem térítendő európai uniós támogatásból végezte el a Ferencvárosi Torna Club által vagyonkezelt hrsz. 38293/78 ingatlan villamos energia igényének részbeni kiváltását fotovoltaikus rendszer telepítésével az alábbiak szerint:

* Fotovoltaikus rendszer kiépítése (napelemek felszerelése, inverterek felszerelése, rendszer villamos kiépítése, viszwatt védelem komplett kiépítése)
* Villámvédelmi rendszer átépítése a fotovoltaikus rendszerhez kapcsolódóan
* A létesítményben üzemelő felügyelettel a fotovoltaikus rendszer összehangolása

A beruházás eredményeként a Groupama Aréna villamosenergia igényének részbeni kielégítésére összesen 499 kW névleges teljesítményű napelemes rendszer kiépítése valósult meg. A beruházás keretében kettő darab villamoshálózatra csatlakozó csatlakozási pont került kiépítésre 222 kW és 195 kW AC oldali teljesítménnyel. A kivitelezés során 1350 db napelem panel került telepítésre az Aréna tetőszerkezetére, amely napelemes rendszer éves szinten 600.000 kWh villamos energia előállítására alkalmas. A létesítmény energiafelhasználásának racionalizálása összhangban van a Környezeti és Energiahatékonysági Operatív Programban meghatározott eredményekkel és a környezetvédelmi célkitűzésekkel egyaránt.

A korszerűsítésnek köszönhetően a létesítmény üzemeltetési költségei lényegesen kedvezőbbé válnak.

**További információ kérhető:**

Magyar Nemzeti Vagyonkezelő Zrt.

Cím: 1133 Budapest, Pozsonyi út 56.

E-mail: kommunikacio@mnv.hu